Կոմիտեն աշխատում է նաև Երևանի քաղաքապետարանի հետ Հյուսիսային պողոտայում և մի շարք այլ վայրերում Նովրուզի թեմաներով ձևավորումներ ապահովելու համար` տոնական տրամադրություն հաղորդելու նպատակով: Պաշտոնյան նշեց, որ այս տարի ևս ակնկալում են իրանցի զբոսաշրջիկների աճ, եթե ֆորս-մաժորներ չլինեն իրանական տնտեսությունում: Նրա խոսքով` 2017 թվականին Իրանից Հայաստան է ժամանել 220 հազար այցելու, որը 16 տոկոսով ավելի է 2016-ի ցուցանիշից: